Исабел Мигел
Като светлината си, неусетен…

Превод от испански: Живка Балтаджиева, —

chitanka.info

Като светлината си, неусетен.

Живееш, където спре моят поглед,

във вътрешното вълнение пред красотата

или във вика срещу неправдата.

Чувствам те в моите вени,

кръв от кръвта ми,

и си казвам:

мой е.

Но в усилието да те уловя,

да дам твоя пулс на моите думи,

как се разтапяш в мъглявина…

И не постигам да изразя нищо повече от сянката

на стих, загубен сред потрошените смисли.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.